MUNICIPIUL CRAIOVA
CONSILIUL LOCAL AL MUNICIPIULUI CRAIOVA
HOTĂRÂREA NR. 142
Consiliul Local al Municipiului Craiova, întrunit în şedinţa ordinară din data de 29.04.2010;

Având în vedere rapoartele nr.​​​55785/2010 întocmit de Direcţia Juridică, Asistenţă de Specialitate şi Contencios Administrativ, nr. 58610/2010 întocmit de Direcţia Economico-Financiară şi nr. 58804/2010 întocmit de Serviciul Resurse Umane prin care se propune aprobarea unei măsuri în domeniul  salarizării  personalului din aparatul de specialitate al Primarului Municipiului Craiova şi rapoartele comisiilor de specialitate ale Consiliului Local al Municipiului Craiova nr.55, 56, 57, 58, 59/2010;

          În conformitate cu prevederile prevederile art. 1, art.2, art.3, art.6, art.35, art.11, alin. (1), lit. b), alin. (2), alin. (3), alin. (4) din Anexa nr. III- Reglementări specifice funcţionarilor publici din Legea nr. 330/2009 lege-cadru privind salarizarea unitară a personalului plătit din fonduri publice şi art.5, alin. (2), alin. (4), art. 11, art.13, art. 14, art.16, art. 23, alin. (2), lit.c) din Legea nr. 273/2006  privind finanţele publice locale cu modificările şi completările ulterioare; 
În temeiul art. 36, alin (9), art.45, alin. (2), lit. a) şi art.61 alin. (2) din Legea nr. 215/2001, republicată, privind administraţia publică locală;
hotărĂŞte:

Art.1. Se aprobă acordarea de suplimente salariale funcţionarilor publici numiţi în funcţii publice de execuţie şi conducere în cadrul aparatului de specialitate al Primarului Municipiului Craiova şi Serviciului Public Comunitar de Evidenţă a Persoanelor Craiova, egale cu diferenţa dintre salariul de bază prevăzut pentru funcţiile publice de stat şi salariul de bază prevăzut pentru funcţiile publice locale în care sunt numiţi, conform anexei care face parte integrantă din prezenta hotărâre.
Art.2.  (1) Suplimentele salariale se acordă în exerciţiul financiar curent, începând cu data de 01.05.2010, proportional cu timpul efectiv lucrat şi reprezintă baza de calcul pentru drepturile şi obligaţiile care se determină în raport cu venitul salarial.
  (2) Suplimentele salariale aprobate conform prezentei hotărâri, nu constituie drepturi salariale câştigate.
Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico-Financiară, Direcţia Juridică, Asistenţă de Specialitate şi Contencios Administrativ, Serviciul Resurse Umane şi Serviciul Public Comunitar de Evidenţă a Persoanelor Craiova vor aduce la îndeplinire prevederile prezentei hotărâri.

	        PREŞEDINTE DE ŞEDINŢĂ,
	      CONTRASEMNEAZĂ,

	
	       SECRETAR,

	             Dan Iulius MAGLA
	     Nicoleta MIULESCU

